**ADMINISTRATOR**

Sunteți angajatul unei firme din departamentul IT. Directorul dorește să urmărească prezența angajaților și de aceea vă cere să scrieți un program pentru a realiza un site, care să poată reține zilele în care angajații s-au prezentat la birou. În fiecare zi, înainte de a începe munca, fiecare angajat va trebui să își introducă numele de utilizator și parola pe o pagină web, realizându-se în acest fel înregistrarea lor.

Fiecare angajat va avea un nume de utilizator și o parolă. Aplicația fiind în fază de testare se vor crea pentru început doar 6 conturi demo în felul următor:

|  |  |
| --- | --- |
| **Utilizator** | **Parola** |
| user1 | pass1 |
| user2 | pass2 |
| user3 | pass3 |
| user4 | pass4 |
| user5 | pass5 |

Contul 6 este **admin** și are parola **cia2011**.

Site-ul are trei pagini după cum urmează:

**Logare.aspx**  **20 puncte**

Această pagină va conține două căsuțe text din care una de tipul *password*, trei label-uri și un buton logare ca în modelul descris mai jos.

În primul label la fiecare deschidere a paginii va apărea data curentă.

La apăsarea butonului de logare, în funcție de tipul de utilizator (admin sau user), se va face transferul spre pagina **User.aspx** sau **Admin.aspx.**

Dacă se introduc un nume de utilizator inexistent sau o parolă falsă se afișează mesajul ***Logare nereusita*,** sub butonul logare.

Logare

**Data Curentă**


**User**

**Parola**

**Admin.aspx 20 puncte**

Această pagină conține un **dropdownlist** populat cu utilizatorii specificați mai sus. La alegerea unui user vor apărea într-un **gridview** datele când acesta s-a logat pe site. O reprezentare a acestei pagini poate fi:

**Administrare**



|  |
| --- |
| **Data Logării** |
| Data 1 |
| Data 2 |
| **…** |
| Data n |

**User.aspx**   **5 puncte**

Această pagină va conține doar mesajul:

***Va multumim pentru inregistrare!***

Având în vedere că aplicația web ar putea fi extinsă, se cere ca rezolvarea să se bazeze pe baze de date în care să fie posibilă adăugarea de utilizatori simpli sau administratori.  **15 puncte**